ZPAV

Związek Producentów Audio-Video (ZPAV) (norsk: Foreningen for polsk musikkbransje, engelsk: Polish Society of the Phonographic Industry) er Polens offisielle interesseorganisasjon for landets musikkbransje. Den ble grunnlagt i 1991 og er landets divisjon av International Federation of the Phonographic Industry (IFPI).

ZPAV er underlagt det polske departementet for kultur og nasjonalarv, og foreningen beskytter interessene og rettighetene til utøvere, skapere, utgivere og produsenter innen musikk- og lydproduksjon i Polen. ZPAV står også bak landets offisielle hitlister for singler og album, og den sertifiserer salg og tildeler salgstrofeer til musikkproduksjoner. ZPAV står også bak den årlige polske musikkprisen Fryderyk.

Hitlister 
ZPAV står bak flere hitlister for både singler og album:

Singler 
Det er fire ukentlige hitlister for singler, alle basert på airplay, og ikke salgstall.

 Single Airplay top 100 – de mest spilte sangene den siste uken på Polens største radio- og musikktv-kanaler
 AirPlay Nowości Radiowe (Top 5) – de fem mest populære nye sangene fra hovedlisten
 AirPlay Największe Skoki Radiowe (Top 5) – liste over de fem sangene som klatrer raskest på hovedlisten
 AirPlays TV (Top 5) – liste over de fem mest populære musikkvideoene

Album 
De mest populære musikkalbumene i Polen publiseres i listen OliS (Oficjalna Lista Sprzedaży; offisiell salgsliste). Listen ble etablert i 2000 og baserer seg på salgstall fra musikkbutikker over hele landet, samt flere musikktilbydere på internett.

Referanser

Eksterne lenker 
 

Hitlister